A què es dedica Paula Badosa?
Paula Badosa Gibert   (Nova York, 15 de novembre de 1997) és una tennista catalana nascuda als Estats Units.
En el seu palmarès hi ha tres títols individuals.
Nascuda a Manhattan, Paula Badosa és filla de Mireia Gibert i de Josep Badosa, que treballaven al món de la moda, i té una germana més petita.
Quan Badosa tenia set anys, la família es va traslladar a Barcelona, on ella va començar a jugar a tennis. Set anys més tard, als catorze, va marxar a València, per continuar progressant al món del tennis.
Després de dos anys entrenant a València, a principis de 2015 va tornar a Catalunya, concretament a l'acadèmia Pro-AB Academy de Barcelona, per entrenar a les ordres de Víctor Carceller, David Sunyer i Xavi Budó, aquest últim també entrenador de Carla Suárez Navarro.[cal citació]
Va debutar en el circuit professional l'any 2015 en el torneig d'Anvers però en la fase prèvia, on va aconseguir una victòria i una derrota que li va impedir entrar al quadre principal. Posteriorment fou convidada a participar en un dels grans torneigs del calendari, Miami, entrant directament al quadre principal. La seva estrena en un quadre principal va esdevenir en una fàcil victòria sobre Petra Cetkovska (número 69 del rànquing). En segona ronda també es va imposar a Zheng Saisai però en tercera no va poder fer el mateix davant Karolina Pliskova. Al juny va disputar el Roland Garros en categoria júnior i es va imposar en la final individual a la russa Anna Kalinskaya. El primer cap de setmana de juliol, va endur-se el seu primer torneig ITF, amb 25.000 dòlars en premis, després d'imposar-se a la francesa Irina Ramialison a la final del torneig de Denain, al nord de França.
En finalitzar la temporada 2017 es va proclamar campiona d'Espanya després de derrotar Carla Suárez Navarro.
A principis de 2019 va superar la fase prèvia de l'Open d'Austràlia i va disputar per primer cop el quadre principal d'un Grand Slam, però malauradament va caure en primera ronda. Aquest resultat li va permetre sovintejar el circuit WTA, ja sigui accedint a la fase prèvia de diversos torneigs o directament al quadre principal d'algun torneig menor. El primer resultat destacat fou quan va arribar a les semifinals de Palerm, derrotada per Kiki Bertens, cinquena del rànquing individual.
En el torneig de Charleston de 2021 va derrotar la tennista número 1 del rànquing individual Ashleigh Barty en quarts de final, i prèviament havia derrotat la suïssa Belinda Bencic, la primera vegada que derrotava una tennista del Top 20 del rànquing. Unes setmanes després va repetir la victòria sobre Bencic però no va poder superar a Barty a Madrid, tot i que va esdevenir la primera tennista espanyola en classificar-se per les semifinals d'aquest torneig. L'evolució sobre terra batuda va tenir la seva recompensa a Belgrad quan va aconseguir el primer títol individual de la seva carrera en la primera final que disputava.
És tennista.